Бельскі павет (1919—1939)

**Бе́льскі паве́т** — былы павет Беластоцкага ваяводзтва Польскай Рэспублікі. Сядзіба — места Бельск.

## Гісторыя
Створаны на аснове былога  Гарадзенскай губэрні Расейскай імпэрыі 28 жніўня 1919 году. У 1921 г. на абшары павету знаходзілася 9 местаў (Бельск, Боцькі, Бранск, Цеханавец, Дарагічын, Кляшчэлі, Мельнік, Нараў і Сямяцічы) і 19 вясковых гмінаў. 11 ліпеня 1922 г. Бельскі павет пабольшыўся коштам скасаванага Белавескага павету (у яго склад былі далучаныя гміны: Масева, Белавежа і Сухопаль). Канчатковае фармаваньне межаў павету закончылася ў 1926 г., калі гміна Сухопаль адыйшла ў склад Пружанскага павету. У ліпені 1934 г. улады скасавалі 12 самых малых гмінаў, але былі створаныя 7 новых і да 1939 г. у складзе Бельскага павету было 14 гмінаў. 14 студзеня 1940 г. савецкія ўлады канчаткова скасавалі Бельскі павет як адміністарцыйную адзінку, а на яго месцы былі заснаваныя Бельскі, Бранскі, Цеханавецкі, Кляшчэльскі і Сямяціцкі раёны Беластоцкай і Берасьцейскай вобласьцей.

У цяперашні час тэрыторыі павету адносяцца да Бельскага, Высокамазавецкага Гайнаўскага і Сямяціцкага паветаў Падляскага ваяводзтва Польшчы. Самыя ўсходнія часткі былога Бельскага павету ўваходзяць у склад Камянецкага і Пружанскага раёнаў Берасьцейскай вобласьці Беларусі.

## Адміністрацыйна-тэрытарыяльны падзел

### 1922—1934
#### Гміны
* Даманова — адміністрацыйны цэнтар Даманова
* Дубяжын — адміністрацыйны цэнтар Дубяжын
* Гарадзіск — адміністрацыйны цэнтар Гарадзіск
* Відзьгова — адміністрацыйны цэнтар Відзьгова
* Вышкі — адміністрацыйны цэнтар Вышкі
* Куты — адміністрацыйны цэнтар Куты
* Кляшчэлі — адміністрацыйны цэнтар Кляшчэлі
* Ласінка — адміністрацыйны цэнтар Ласінка
* Лубін — адміністрацыйны цэнтар Лубін
* Мілейчыцы — адміністрацыйны цэнтар Мілейчыцы
* Нараў — адміністрацыйны цэнтар Нараў
* Наройкі — адміністрацыйны цэнтар Наройкі
* Орля — адміністрацыйны цэнтар Орля
* Пасынкі — адміністрацыйны цэнтар Пасынкі
* Радзівілаўка — адміністрацыйны цэнтар Радзівілаўка
* Рудка — адміністрацыйны цэнтар Рудка
* Сямяцічы — адміністрацыйны цэнтар Сямяцічы
* Скужэц — адміністрацыйны цэнтар Скужэц
* Тапчэва — адміністрацыйны цэнтар Тапчэва

### 1934—1939
* Бельск-Падляскі — адміністрацыйны цэнтар Бельск-Падляскі
* Боцькі — адміністрацыйны цэнтар Боцькі
* Бранск — адміністрацыйны цэнтар Бранск
* Гайнаўка — адміністрацыйны цэнтар Гайнаўка
* Гарадзіск — адміністрацыйны цэнтар Гарадзіск
* Вышкі — адміністрацыйны цэнтар Вышкі
* Дарагічын — адміністрацыйны цэнтар Дарагічын
* Мельнік — адміністрацыйны цэнтар Мельнік
* Нараў — адміністрацыйны цэнтар Нараў
* Орля — адміністрацыйны цэнтар Орля
* Сямяцічы — адміністрацыйны цэнтар Сямяцічы
* Цеханавец — адміністрацыйны цэнтар Цеханавец

## Насельніцтва
[міні|Выява [Сям'я|сям'і Віктара Шведа зробленае ў 1930-ыя гады ў Беластоцкім ваяводзтве зь вёскі Мора.]]
Паводле зьвестак перапісу насельніцтва 1921 г. у павеце пражывала ўсяго 129 216 жыхароў, з чаго:
* 35 964 (27,82%) беларусы,
* 79 154 (61,26%) палякі (выніку перапісу былі фальсіфікаваныя, каб выказаць магчыма вялікую колькасьць палякаў),
* 13 175 (10,19%) габрэяў,
* 1038 (0,8%) расейцаў,
* 976 (0,75%) летувісаў,
* 111 (0,08%) немцаў,
* 24 (0,02%) украінцы (у перапісе былі запісаныя як русіны),
* 15 французаў,
* 14 латышоў,
* 11 татараў,
* 2 грузіны,
* 1 чэх,
* 1 эстонец,
* 1 сэрб,
* 1 турак.

Для параўнаньня, перапіс насельніцтва Расейскай імпэрыі 1897 г. засьведчыў у павеце 164 441 чал., зь якіх як родную мову вызначылі:
* польскую разам 57 331 (г. зн. 34,86% ад насельніцтва павету),
* «расейскую» (пад якой разумелася ўласна расейская, а таксама беларуская ды ўкраінская, зь якіх да апошняй традыцыйна залічвалася палескае насельніцтва Беларусі) — 82 082 (49,92%).

Пры гэтым крыніцы не паказваюць на значны адток беларускага насельніцтва з рэгіёну або значнае збольшваньне польскага. 

Па веравызнаньню насельнікі павету былі:
* 49,77% (64 311) жыхароў павету былі каталікамі,
* 37,67 (48 672) праваслаўнымі,
* 12,36% (15 977) юдэямі,
* 0,1% (140) пратэстантамі,
* 27 марыявітамі,
* 18 адвэнтыстамі,
* 4 г. зв. сэктантамі,
* 1 баптыст,
* 1 мусульманін.

Для 9 жыхароў павету веравызнаньне было пазначанае як невядомае.

## Глядзіце таксама
* Адміністрацыйна-тэрытарыяльны падзел Польскай Рэспублікі (1918—1939)
* Беластоцкае ваяводзтва

## Крыніцы і заўвагі

Катэгорыя:Былыя адміністрацыйна-тэрытарыяльныя адзінкі Беларусі
Катэгорыя:Паветы Польскай Рэспублікі (1918—1939)
Катэгорыя:Беластоцкае ваяводзтва (1919—1939)
Катэгорыя:Былыя паветы